Universis presentes litteras inspecturis, ego Jacobus de Mont Brion, quondam filius Morini dicti de Chailon, notum facio quod ego, pro evidenti et urgenti necessitate mea, vendo et in hereditatem perpetuam quitto penitus et precise reverendo patri ac domino Girardo Dei gratia Eduensi episcopo et suis successoribus qui pro tempore erunt episcopi Eduenses, quoddam nemus meum de Prepannot, situm inter nemus Juliani, fratris mei ex una parte, et lou deffans de Champeaus ex altera, pro sexaginta agnis et quinque ovibus in precio septem librarum Viennensium, de quibus recepi et habui integrum pagamentum, et de ipsis me teneo penitus pro pagato. Quapropter ego predictus Julianus per juramentum meum, super sancta Dei evangelia corporaliter prestitum, etc. In cujus rei memoriam et testimonium sigillum curie venerabilis viri domini Guillermi de Gissy, archidiaconi Avalonensis in ecclesia Eduensi, presentibus litteris rogavi et obtinui apponi. Actum anno Domini Mº CCº septuagesimo quarto, mense marcio.